પીડબલ્યુડીના ક્વાટર્સ ખાતે ખાળકૂવાનું કામ કરી રહેલ મજૂરો રવિવારે ઢળતી સાંજે ખાળકૂવો ફસડાઇ પડતાં દટાઇ ગયા હતા અને તેઓને સ્થાનિક રહીશો અને મજૂરોની મદદથી બહાર કાઢવામાં આવ્યા હતા. દટાયેલ ચાર મજૂરોમાંથી એક મજૂરનું સ્થળ પર જ મૃત્યુ નીપજ્યું હતું. જેનો મૃતદેહ આણંદ પાલિકા હોસ્પિટલમાં રખાયો. જ્યારે ગંભીર રીતે ઘવાયેલા અન્ય ત્રણ મજૂરોને સારવાર અર્થે કરમસદ શ્રીકૃષ્ણ હોસ્પિટલમાં લઇ જવાયા છે. જ્યાં તેઓને સારવાર આપવામાં આવી રહી છે.